সমকামী সম্পর্কে গতানুগতিক চিন্তাধারা
যদিও এলজিবিটি সম্প্রদায় অধর্মীয় সম্প্রদায় তবে মানবাধিকার সংস্থা হিউম্যান রাইটস ক্যাম্পেইন একজন মানুষ একই সাথে সমকামী ও ধার্মিক হতে পারে বলে প্রচার করে। হ্যারি নক্স, একজন সমকামি  যাজক ২০০৫ সাল থেকে এই আন্দোলন চালিয়ে যাচ্ছেন। "বাহাত্তর শতাংশ প্রাপ্তবয়স্ক মানুষ তাদের জীবনে ধর্মীয় বিশ্বাস "অত্যন্ত গুরুত্বপূর্ণ" বলে উল্লেখ করে, সমকামিরা এর ব্যতিক্রম নয়" (ইউএস নিউজ)। ধর্ম ও সমকামিতার মাঝে যে ব্যবধান আছে তা ঘোচাতে এক দল মানুষ প্রতিনিয়ত কাজ করে যাচ্ছে। অনেক প্রটেস্ট্যান্ট এই ব্যাপারে মুক্তমনা হয়েছে এবং ইউনাইটেড চার্চ অব খ্রিস্ট এখন সমকামি যাজক নিয়োগ দেয়। "দ্যা ন্যাশনাল গে এন্ড লেসবিয়ান টাস্ক ফোর্স" ইহুদীদের মাঝে এলজিবিটি সম্প্রদায়ের অবস্থা উন্নয়নে কাজ করে যাচ্ছে।
সমকামিতা
২০০৮ সালের সমীক্ষা অনুযায়ী, ব্রিটিশ জনগণের ১৩% লোকের জীবনের কোন না কোন সময়ে সমলিঙ্গীয় যৌন অভিজ্ঞতা রয়েছে আর এদের মধ্যে ৬% নিজেদেরকে সমকামী বা উভকামী হিসেবে পরিচয় দিয়েছেন। একইভাবে, ২০১০ সালে যুক্তরাজ্যের অফিস ফোর ন্যাসন স্ট্যাটিস্টিকস করা এক সমীক্ষায় ৯৫% ব্রিটিশ ব্যক্তি নিজেদের বিপরীতকামী হিসেবে পরিচয় দিয়েছেন, ১.৫% বলেছেন যে "আমি জানি না", "অন্য কিছু" এথবা প্রশ্নের উত্তর দেন নি।